  Майя Бывальцева Google компания аслаз GBoard клавиатураяз Россиысь 25 кылъёсты ватсаз, соос пӧлын удмуртсэ но.  Кириллицаен алфавитысь, кылсярысь, «и» букваез одӥг секундлы кемагес зӥбыса возиськод ке, «ӥ» буква пуксе. Озьы ик мукетъёсыз точкаосын удмурт букваос. Ватсэтэ кыллюкам но пыртэмын, соин ик гожтыку быдэс кылъёсты бырйыны яке воштыны луэ.   «Андроид» сӧзнэт вылын ужась гаджетъёсы GBoard клавиатураез ватсэтъёсын Google Play вузкаронниысь дунтэк кыскыны луэ, собере ӵектэм кылъёс пӧлысь удмуртсэ бырйыны.  Тодэ вайытом, туэ тулыс «Удмуртлык» огинлык «Андроид» вылын ужась смартфонъёслы финн-угор вераськон кылбугор (разговорник) поттӥз.  Тегъёс: Мерлык Удмуртия удмурткыл Технологиос  